1.Айыу ниңә ҡышын йоҡлай?
      Бер заман кеше урманға барған. Унда айыу ағаста бал ҡорттарының ояһын туҙҙырып йөрөй икән. Кеше айыуҙың ҡойроғон сабып өҙгән. Йәй көнө ҡойроҡтоң ҡыҫҡа булыуы артыҡ күренмәй. Көҙ етеп, ағас япраҡтары ҡойолдомо, айыуҙың сонтор ҡойроғо күренә башлай. Бүтән йәнлектәр айыуҙан көлә. Шунан ҡасып, айыу ҡыш йоҡоға тала. Ҡышын айыуҙы эҙләп тә тапмаҫһың. Айыуға өңөндә йылы һәм тыныс.               (Ж.Кейекбаев.)   
                                                                                        2. Ҡыш көнө.

    Бына декабрь килеп етте. Ҡаты һыуыҡтар башланды. Ҡайһы бер көндө һалҡын елдәр иҫә, буран күтәрелә. Беҙҙә ҡыш уҫал була шул.

    Урманда ҡайындар, уҫаҡтар яланғас ҡалған. Ҡарағайҙар, шыршылар ғына йәшел кейемдәрен һалмаған.

    Буран көндә кейектәр ҙә күренмәй. Тейен ағас ҡыуышында сәтләүек яра. Төлкө, ҡуяндар ҡар аҫтына йәшеренгән. Айыу күптән йылы өңөндә йоҡлай.

    Йорт хайуандарына һалҡын ҡыш ҡурҡыныс түгел. Уларҙың һарайҙары йылы, аҙыҡтары ла етерлек.   
                                                                                                                                                (Мәктәп календарынан.)

  3. Урманда ни өсөн йылы?

            Ҡышҡы һыуыҡ көн. Әсләм урамда йөрөнө лә өшөп өйгә инде. Атаһы урманға китергә әҙерләнә ине.

· Улым, әйҙә урманға икәүләп барайыҡ.

· Һыуыҡ бит, атай, өшөтә!

· Өшөтмәҫ! Урманда йылы була ул. Әсләм ышанманы. Шулай ҙа атаһы менән урманға китте.

Атаһы урманда ҡоро ағастарҙы бысып ауҙарҙы. Әсләм ботаҡтарҙы ботай. Атаһы ағастарҙы ҡыҫҡа итеп быса. Әсләм уларҙы сана янына ташый. Эшләй торғас, уға эҫе була башланы. Бүркенең ҡолаҡтарын күтәреп бәйләне. Малай атаһынан:

· Ни эшләп урманда йылы була ул, атай? – тип һораны.

· Утын күп булғанға, - тип яуап бирҙе атаһы.
Яҙ көнө.
     Көн матур.Бөтә донъя тәбиғәттең яҙғы байрам шатлығы эсендә йөҙә.

Ана киң яландар, ҙур урмандар йәшәреп ултыра,бөтәһенең йөҙҙәрендә яҙҙың матур шатлығы балҡый.Матур ал, ҡыҙыл,һары,зәңгәр,күк сәскәләр был йәшел яландың йөҙөн матурлай.
Бына йәй етте.

             Йәй етте.Баҡсаларҙа сирень сәскәһе ҡойолдо. Гөлйемеш ботаҡтары ал, ҡыҙыл сәскәләр менән биҙәлде.

           Ҡояш аҙға ғына байып тора ла,зәңгәр күккә күтәрелә.Ул да йәйге матурлыҡҡа һоҡлана.

Барлыҡ тәбиғәт йылы ҡояшҡа һәм яҡтылыҡҡа ҡыуана.
Сәскә - тормош йәме.

       Ергә яҙ килде. Ҡар ирей, гөрләүектәр аға, йылғалар таша, боҙҙар китә. Беҙ яҙ матурлығын йәшеллектә, ҡоштар моңонда, сәскәләрҙә күрәбеҙ. Иң беренсе үгәй инәй үләне сәскәләнә, унан умырзая сыға.

       Сәскәләр йылдан-йыл аҙая, сөнки кеше уларҙы күпләп йыя, тәбиғәттең йәмен ебәрә.

Сәскә - тормош йәме.Уларға ҡарап һоҡланайыҡ, һаҡлайыҡ.


[image: image1.emf]                     Һәүбәндең атаһы үлгән, әсәһе юғалған.  Ул  Тарауыл ҡарт менән осраша.  Бабай байҙың малдарын  көтә.  Ҡарт һөйләй:” Байҙың ҡатыны бик һаран, көнө буйына бер сеүәтә (тәгәс) әсегән һөт менән бер баш  ҡорот бирә. Мин буш ваҡытта балыҡ тотам, ошо һыҙ ма менән һунар итәм. Шунһыҙ булмай.” -  тип ҡайғыһын  һөйләп бирә. Малай : “Их, олатай, әгәр минең дә һыҙмам булһа, мин дә һунарға йөрөр инем, былайтып ас  йөрөмәҫ инем,” -  тигән.           Ә был мылтыҡ Һәүбәндең атаһыныҡы була. Бабай:” Әллә был бала беләме икән? ” -  тип ҡурҡып китә .  Шунан:            -  Һинең атайың бик шәп һунарсы ине. Мин уның бик һәйбәт һыҙмаһы бар икәнен белә инем. Хәҙер  ҡайҙа икән  –  кем  белә инде, -  тигән, ти.            - Миңә хәҙер 60 йәш, яңынан шул тиклем йәшәй алмам, мә, был һыҙманы һиңә бирәм, -  ти ҙә мылтыҡты  малайға бирә. Эй ҡыуана Һәүбән!   Күл ярынан китеп барһа, бер өйрәк йөҙөп йөрөй. Күп  уйлап тормай, тоҫҡап атып ебәрә малай.  Өйрәк телгә  килеп:    -   Егет, мин өйрәк түгел. Мин  –  Шүлгән батша ҡыҙы. Атайым мине бик ныҡ ярата. Атма мине. Ул һиңә  нимә  теләйһең, шуны бирер, -  тигән.   -   Мине алдай алмаҫһың. Мин бөгөн тәүге табышымды ысҡындырмайым.   Ҡыҙ әйтә:   -   Алдамайым. Батша ҡыҙы алдашмай ул. Атайым бик бай. Уның иң ҙур байлығы  –  бик шәп аты   Аҡбуҙаты бар.  Ялтырап тора, ялы ебәк, тояҡтары нәҙек кенә. Кәрәк бул һа, Аҡбуҙат тау  –  урмандар,  диңгеҙҙәр аша оса ала.  Хәҙер һин мине ебәр һыуға, үҙең артыңа ҡарамай ғына кит. Һыуҙан өйөр  - өйөр малдар сығасаҡ. Иң аҙаҡтан  –  Аҡбуҙат сығыр. Ә мин  – Нәркәс, тик һыуҙа   ғына йәшәй алам,  ҡалдыр мине, -  тигән,ти.  

4. Бәләкәй Инйәр йылғаһы.

       Урал тауының үҙәк өлөшөндә Көньяҡ Урал ҡурсаулығы урынлашҡан. 

Был тауҙарҙан Ағиҙелгә Бәләкәй Инйәр, Ҡатау, Йүрүҙән һәм башҡа тау йылғалары ҡоя.  Бәләкәй Инйәр, бер ҡаянан икенсеһенә бәрелеп – һуғылып, тирә - яҡтағы тормошҡа ҡыуанғандай, бик шәп аға. Уң яҡта, арҡаһын көмөрәйтеп, Нары тауы, һулда – ҡырағай Машаҡ һырты күккә ашҡан, ә көньяҡтан,  һөмһөрө ҡойолоп Ямантау йылғаны күҙәтә.

      Башҡортостандың иң бейек тауы аръяғынан шундай уҡ яңғырауыҡлы йырын йырлап, Оло Инйәр аға.  Тау – ташлы һырттар айыра уларҙы.

      Йылғалар яңғыҙлыҡты яратмай. Улар тиҙерәк берәй йылғаға барып ҡушылырға ашыға. Ниһайәт, Кесе Инйәр менән Оло Инйәр  йылғалары, иҫәпһеҙ һикәлтәләр үтеп, бер – береһенең ҡосағына ташлана һәм бер ҙур йылға – Инйәр булып китә.

     Беҙҙең яҡтың ҡарттары ике Инйәрҙең бәхәсе тураһында легенданы һөйләргә ярата. Кемгә ҡайһы яҡҡа ағырға тип, оҙаҡ бәхәсләшкәндәр, ти улар: кем иртәрәк тора,  шул уңға, ә кем һуңыраҡ – шул һулға. Иртә менән, Бәләкәй Инйәр төш күреп йоҡлаған  ваҡытта торған да бик күп юл үтеп өлгөргән Оло Инйәр. Шуның өсөн уны Оло тип атағандар. Улар бер нисек тә айырылмайҙар бер береһенән тип әйтергә була. Тик Оло Инйәр әҙ генә оҙонораҡ. 

     Легенда буйынса, Кесе Инйәр  үҙенән алда тороп сығып киткән өсөн Оло Инйәргә ныҡ үпкәләгән, ти. Шуға күрә тиҙерәк ҡыуып етеп, үпкәһен белдерергә теләгән икән. Шул сәбәп менән улар осрашҡандар, ти. Оло Инйәр бик тыныс тота үҙен. Улар бер йылға булып, Ағиҙелде тулыландыра.

5. Йылан менән балыҡ.

(Әрмән халыҡ әкиәте)

               Бер ваҡыт йылан менән балыҡ дуҫлашып киткән, ти. 

· Һеңлекәш, - тине, ти, йылан балыҡҡа, - мине арҡаңа арҡаңа ултыртып, диңгеҙҙә йөрөт әле.

· Яҡшы, - тип яуап биргән балыҡ, - арҡама ултыр, мин һиңә үҙебеҙҙең  диңгеҙҙе күрһәтәйем.

          Йылан балыҡҡа уралып ала ла, улар йөҙөп китәләр. Күп тә үтмәй, йылан балыҡтың арҡаһын сағып алған, ти.

· Апаҡай, һин ниңә мине тешләйһең? – тип һораған балыҡ.

· Яңылыш ҡына булды, -тип яуап бирә йылан.

         Тағы ла йөҙөп китәләр былар. Йылан тағы ла балыҡты тешләп ала.

· Апаҡай, һин ниңә тешләшәһең? – тигән балыҡ.

· Башым әйләнеп китте, ғәфү ит, - тигән, ти, балыҡ.

         Бер аҙ ғына йөҙгәс, йылан тағы ла тешләп алған, ти, балыҡтың арҡаһын.  

· Апай, ниңә һин мине сағаһың да сағаһың? – тип аптырай, ти, балыҡ, асыуланып.

· Минең ғәҙәтем шулай шул,  - тигән йылан.

· Беләһеңме, минең дә бер ғәҙәтем бар, - тигән дә балыҡ, диңгеҙ төбөнә сумған да ҡуйған, ти.

         Йылан һыуға сәсәп, ыҙалап, көскә ярға сыҡҡан, ти. 

         Дуҫлыҡтың ҡәҙерен белергә кәрәк шул.   

6. Ҡышты кем нисек үткәрә?

     Буранлы ҡыш етте. Бөтә ерҙе мамыҡ кеүек ап–аҡ ҡар ҡапланы. Урмандағы кейектәргә һәм ҡоштарға ауыр көндәр килде.

     Ҡышын айыу менән терпе үҙ өңдәрендә йоҡлай. Төлкөләр, бүреләр, аҙыҡ эҙләп, урман һәм ҡырҙарҙа йөрөй. Ҡуян аҡ тун кейә. Мышылар ҡышын ағас ҡайыры менән туҡлана, мүк соҡоп ашай. Ҡорҙар, һуйырҙар ҡышты ҡар  аҫтында үткәрә. Ҡыҙылтүштәр, ҡарабаш турғайҙар кеше йәшәгән ерҙәргә яҡыныраҡ килә. Иртәнән кискә тиклем урманда тумыртҡа туҡылдауы ишетелә.

                                                                           7. Беҙҙең яҡта көҙ.

    Көҙ етте. К.ндәр һыуынды. Ағастарҙа япра.тар һарғайҙы. Саған һәм муйылдар ҡыҙыл төҫтә. Мышар, балан өлгөрҙө. Көндәр ҡыҫҡарҙы, т.ндәр оҙ.найҙы. Ям.ырҙар йышыраҡ яуа башланы. Иртәнсәк ерҙә ап –аҡ ҡырау ята. Ҡоштар йылы яҡҡа осоп киттеләр. Бында ҡышлаусы ҡ.штар өйҙәргә яҡыныраҡ осоп киләләр. Ауыл эшсәндәре баҫыуҙарҙа, баҡсаларҙа бай уңыш йыйып алдылар. Хайуандар ҙа, кешеләр ҙә ҡышҡа әҙерләнәләр. 

   Тәбиғ.т бик м.тур.  Мин алт.н көҙҙө яратам.

8. Һабантуй
        Республикабыҙҙың ауылдарында,райондарында һәм ҡалаларында, йәйҙең иң матур көндәрендә, күңелле байрам – һабантуй үткәрелә. Унда, бөтә халыҡты хөрмәтләп, байраҡ күтәрелә. Байрамда төрлө ярыштар үткәрелә. Берәүҙәр һырғауылға үрмәләй, икенселәре бүрәнә өҫтөндә тоҡ менән алыша. Ҡатын –ҡыҙҙар йомортҡа һалынған ҡалаҡ тешләп уҙыша. Балалар  тоҡ кейеп йүгерә, күҙ бәйләп, епкә тағылған бүләктәрҙе киҫә, йүгереп йә һикереп ярыша. Иң ҡыҙығы – ҡурайсылар, бейеүселәр сығышы, милли көрәш, аттарҙа уҙышыу бәйгеһе! Улар тирәһендә халыҡ һәр саҡ күп була. Йола буйынса, еңеүселәргә бүләктәр бирелә.

       Халыҡ һабантуйҙы бик ярата.Унан кешеләр илһам алып тарала.
9. Ысын дуҫлыҡ.

     Ҡоштар ҙа оҙон ҡышҡа ныҡлап әҙерләнә. Турғайҙы ғына алайыҡ. Ҡуңыҙ, үрмәксе, бойҙай, еләк – бөтәһен дә йыя. Тик уның аҙыҡ-түлек йыйыу һәм һаҡлау өсөн һаҡлағысы юҡ. Ләкин ҡош аптырап ҡалмай. Һәр ағас һайын ярыҡ – бына һиңә “келәт”. Турғай һәр тапҡан нәмәһен шунда йәшерә бара.

    Турғайҙар бер-береһе менән бик дуҫ. Йыйған ризыҡтарын бергәләп ашай улар. Аҙыҡ йәшергән ағасты билдәләп тормайҙар. Берәү бөтәһе өсөн тырыша, бөтәһе берәү өсөн көс түгә.

10. Ҡурайсы.

      1925 йылдың июнендә бер төркөм артистар менән Йомабай Иҫәнбаев та Францияға бара. Париж халҡы милли концертты бик ҡыҙыҡһынып ҡаршылай.

      Сәхнәлә ҡурай “үҫеп ултыра”. Милли кейемдә, ҡара күҙле башҡорт егете ҡурай янына килә. Тамашасыларҙың күҙ алдында ул ҡурайҙы ҡырҡып ала, шунда уҡ тишектәр тишеп, “Байыҡ” көйөн уйнап ебәрә. Көйҙө уйнап бөтөүе була, зал геү килеп алҡыштарға күмә.

     Башҡорт егете, башҡорт ҡурайы донъяла ана шулай дан ҡаҙана.

